
OD IDUĆE GODINE NEMA VIŠE BRDSKO- 
PLANINSKIH PODRUČJA, A TO ZNAČI DA 
NEĆE VIŠE BITI ZA PODRUČJE OPĆINE 
RADOBOJ OLAKŠICA ZA PODUZETNIKE, 
POSEBNIH PRIHODA ZA OPĆINU I POVRATA 
POREZA ZA GRAĐANE 


Sredinom srpnja ove godine Vlada Republike Hrvatske donijela 
je Odluku o razvrstavanju jedinica lokalne i područne samouprave 
prema stupnju razvijenosti. Tom Odlukom županije, gradovi i 
općine razvrstane su prema stupnju razvijenosti i na temelju toga će 
ubuduće moći računati ili ne na pomoći iz državne kase. Već ranije 
Sabor je donio Odluku o ukidanju područja od posebne državne 
skrbi i brdsko-planinskih područja. Tako od 1. siječnja četiri općine 
s područja Krapinsko-zagorske županije, među kojima je i općina 
Radoboj gube povlašteni položaj kojeg su do sada imale zahvaljujući 
razvrstavanju među  brdsko-planinska područja. Ministarstvo 
regionalnog razvoja, šumarstva i vodnog gospodarstva procijenilo je 
da općine: Đurmanec, Novi Golubovec, Radoboj i Stubičke Toplice 
imaju indeks razvijenosti između 75 i 100% državnog prosjeka i da 
zbog toga gube povlašteni položaj. Pravo na pružanje određene 
pomoći iz državnog proračuna i ubuduće će imati općine: Desinić, 
Budinšćina, Petrovsko, Jesenje, Lobor i Zagorska Sela, koje ne prelazi 
prag razvijenosti od 75% prosjeka RH. Među jedinicama lokalne 
samouprave na području Krapinsko zagorske županije najrazvijenije 
su grad Zabok i Stubičke Toplice koje spadaju u grupu koja ima 


stopu razvijenosti između 100 i 125 % republičkog prosjeka. Zabok 


ima 106,17 % ,a Stubičke Toplice 103,48% razvijenosti u odnosu na 
prosjek Hrvatske. 

Zakon o prestanku važenja statusa brdsko-planinskog područja 
primjenjivat će se od_15 srpnja 2011. godine, kada se uvodi termin 


potpomognuta područja, a to znači da Općina Radoboj ostaje bez 


potpora, dok one ostaju za općinu Jesenje. (vir) 


Općina Radoboj od 15. srpnja 2011. bez statusa brdsko-planinskog 
područja. 


Općina Jesenje ostaje u krugu onih jedinica lokalne samouprave koje će 


i nakon 15. srpnja 2011. iilita, "i blagajne 

L Predstavnik Cai: opreme, koji je stigao iz Njemačke, ., 
Rk 


općinskom je maćeli 
destilacije. 


POTEKLA RAKIJA 


predao posudu u koju će teći rakija prilikom 


Početkom 2009. godine članovi udruge «Strojni 
prsten radobojskih voćara» uz pomoć Ministarstva 
poljoprivrede nabavili su modernu destileriju za 
proizvodnju rakije. Svoj doprinos u tome dala je i 
Poljoprivredna zadruga Radoboj i njen upravitelj mr.sc. 
Luka Čuljak. Kako se radi o postrojenju koje za smještaj 
treba odgovarajući prostor, prišlo se izgradnji zgrade i 
ovih je dana destilerija montirana i iz nje su potekle prve 
količine rakije. Kako su ove godine šljive «bistrice» dobro 
rodile na našem području, zainteresiranih za novi način 
pečenja rakije ima dosta. No rezultate svog rada željno 
očekuju proizvođači kruške viljamovke koji su i nositelji 
cijelog posla, a trenutno čekaju dovršetak vrenja masulja, 
kako bi potekle i prve litre viljamovke. 

Postrojenje je montirano i željno se očekuju prve 


kapi rakije. 
BLIŽI SE DAN OPĆINE RADOBOJ 


Dan Općine Radoboj i ove će godine biti obilježen 
nizom raznovrsnih događaja. Od tradicionalnih 
sportskih sadržaja tu su biciklijada i maratom te 
sportska natjecanja udruga Općine. Na sam Dan 
Općine, 20. listopada, uz održavanje svečane sjednice 
Općinskog vijeća predviđeno je otvaranje izložbe slika, 
prezentacija unutrašnjeg dizanja Zavičajne zbirke te 
postavljanje panoa o fosilnom i mineralnom blagu 
Općine Radoboj. Od zabavnih priredaba za mnoge će 
biti zanimljiva ona pod nazivom «Vnučekove popevke» 
koja će se održati u petak 22. listopada. Detaljni 
program obilježavanja Dana općine i Dana Osnovne 
škole Side Košutić Radoboj objavit ćemo u idućem 
broju. (vir) 


RADOBOJSKO-JESEJANSKI LIST: Nakladnik: Općina Radoboj. Za nakladnika: Anđelko Topolovec, 
UREDNIŠTVO: Branka Oslić, Ivan Habjanec, Ana Kranjčec, Ivan Maligec, Darko Potočki, grafički urednik, 
Snježana Rihtar, Vinko Rihtar, glavni i odgovorni urednik. 

Lektori: Jasenka Marmilić, tekstovi iz općine Radoboj, Ana Kranjčec i Danijela Draganić , tekstovi iz općine 
Jesenje. Adresa uredništva: Radoboj 8,49232 Radoboj, Ze/: 049/349-110, fax: 049/349-109, e-mail: radobojRkr.t- 
com.hr. Gornje Jesenje 103, 49233 Gornje Jesenje, Ze/: 049/375-503. e-mail; jesenje2Qjesenje.hr. 


Tisak: Papir market Krapina. 


List je besplatan i izlazi mjesečno. 


MODERNIZACIJA NERAZVRSTANIH CESTA 


Ovogodišnjim planom modernizacije nerazvrstanih 
cesta na području općine Jesenje predviđeno je asfaltira- 
nje oko 1500 metara prometnica. Javnim natječajem 
izabran je najpovoljniji izvođač, "Cesta Varaždin", čije 
strojeve ovih dana možemo vidjeti na našim lokalnim 
cestama. Ovogodišnjim planom nastoji se završiti  di- 
onice čije je asfaltiranje po etapama započeto proteklih 
godina. Uz prvi sloj biti će presvučen dio ceste koja vodi 
prema zaselku Prdešaki koja je u lošem stanju. Na cesta- 
ma koje su rađene devedesetih godina, zbog neadekvatno 
izrađene podloge, nastala su ulegnuća, kako bi se sanirala 
nastala oštećenja, prije presvlačenja novim asfaltnim te- 
pihom, iskapaju se tzv. koferi i radi se nova podloga na 
tom dijelu. 

Uz ceste planom je obuhvaćeno urediti i novim as- 
faltom presvući parkiralište kod Osnovne škole Gornje 
Jesenje. 


I.H. 


PRVA IZMJENA OPĆINSKOG PRORAČUNA 


Predsjednik Općinskog vijeća Općine Radoboj, Alojz Saj- 
ko, sazvao je 9. sjednicu Općinskog vijeća za utorak 28. rujna 
2010. godine. Prijedlogom dnevnog reda predviđeno je dono- 
šenje Odluke o I. Izmjeni Proračuna Općine Radoboj za 2010. 
godinu, donošenje Odluke o izmjeni Odluke o općinskim pore- 
zima, zatim Odluke o utvrđivanju visine naknade i grobnih uslu- 
ga na mjesnom groblju u Radoboju te Zaključka o prihvaćanju 
Sporazuma o preuzimanju otpada . 

Općinski proračun će se u odnosu na ranije planirana sred- 
stva smanjiti za ukupno 712.700 kuna, dok će se rashodi smanjiti 
za 789.000 kuna. Na taj će se način ostvariti višak prihoda u 
iznosu od 76.370 kuna, što će se iskoristiti za nadoknadu manjka 
prihoda u 2009. godini. 


SREDNIŠKOLCIMA OPĆINA PLAĆA PRIJEVOZ 


Srednjoškolci s područja Općine Radoboj i ove školske godine 
imat će pomoć Općine kod plaćanja troškova prijevoza do škole i 
natrag. Općinski načelnik Anđelko Topolovec donio je Odluku 
na temelju koje svi polaznici srednih škola koji žive na području 
radobojske općine imaju pravo na nadoknadu troškova javnog 
prijevoza, autobus i vlak od kuće do škole i natrag. Općina snosi 
troškove u iznosu od 45% cijene vozne karte. 

Učenici uz potrebnu dokumentaciju, dokaz da su redovno 
upisani u srednju školu na području Krapinsko zagorske županije, da 
žive na podrčju Općine Radoboj i da svakodnevno putuju u školu, 
podnose zahtjev Upravnom odjelu Općine, koji im izdaje potvrdu 
kojom učenik kupuje kartu. (vir) 

SANACIJA MOSTA U ieainin 


Sanacija mosta u Mrzljaku 


U organizaciji udruge "Zeleno zagorje" iz Lužana napravljena 
je akcija sanacije mosta u Mrzljaku. Naime veće količine oborina 
proljetos su oštetile podnožje mosta na potoku Mrzljak, pa je prije- 
tilo daljnje "nagrizanje" temelja. Kako bi se spriječio nastanak većeg 
oštećenja trebalo je sanirati nastalu rupu u temeljima mosta. Sa _ra- 
dovima se čekalo ljeto i niski vodostaj, privremeno je pregrađen 
potoki izvršeno podbetoniravanje cijevi i uzvodne glave na mostu. 
U akciju uređenja uključeni su bili mještani, a Općina je osigurala 
potrebni materijal. 

Kako je u godišnjem planu aktivnosti udruge uređenje okoliša 
i održavanje prometnica, organizirana je akcija čišćenja cestovnog 
pojasa. Na cesti Gornje Jesenje- Lužani pokošena je trava, posječeno 
je granje, uređeni sui pročišćeni propusti. 


IH 


SUFINANCIRANJE PRIJEVOZA UČENIKA 

Općinsko Vijeće općine Jesenje donijelo je odluku prema kojoj 
se prijevoz srednjoškolaca sufinancira u 50% iznosu ukupne cijene 
mjesečne karte. Uskoro (početkom nove akademske godine) biti 
će raspisan natječaj za dodjelu učeničkih i studentskih stipendija a 
dodijelit će se 10 stipendija srednjoškolcima dok će će pravo na 


stipendiju ostvariti svi redovno upisani studenti s područja Općine. 


Na mjesnom groblju u Jesenju u toku su radovi na ure- 
đenju staza. Na novom dijelu groblja na kojem su izgrađene 
grobnice i okviri, djelatnici Krakoma iz Krapine postavljaju 
rubnike i vrše pripremu za asfaltiranje staza. Svake godine se 
prema planiranim sredstvima uređuje groblje, pa će tako ove 
godine biti uređene i asfaltirane sve staze na novom dijelu 
groblja. 

Uz uređenje staza šišaju se i čempresi, mještani uređuju 
grobove, što nas podsjeća da se bliži blagdan Svih svetih. Iz 
tog razloga uprava groblja apelira na mještane da uređujući 
svoje grobove ne čine štetu na susjednim grobovima, a ostatke 
od č čišćenja odlažu ISKLJUČIVO u kontejner ili košare co 

NA OCJENJIVANJU VINA ČLANOVA UDRUGE 
VINOGRADARA I VINARA «RADOBOJSKI 
PAJDAŠI» NAŠLO SE UKUPNO 58 UZORAKA 
VINA. 7 UZORAKA DOBILO JE ZLATNU, 

21 SREBRNU I 19 BRONČANU MEDALJU. 
DODIJELJENA SU I 4 PRIZNANJA, DOKJE 7 
UZORAKA ODBAČENO. 


RADOBOJSKIM PAJDAŠIMA SEDAM ZLATNIH 
ODLIČJA 


Na području Krapinsko-zagorske županije djeluje 26 udruga 
vinogradara i vinara. Jedna od njih je i Udruga vinogradara i vinara 
«Radobojski pajdaši» iz Radoboja. Ima oko stotinjak članova, koji iz 
godine u godinu proizvode sve kvalitetnija vina. Rezultat je to na- 
stojanja da se vinogradari i podrumari kontinuirano osposobljavaju 
kako za proizvodnju grožđa tako i za proizvodnju i čuvanje vina. 
Na ocjenjivanju kvalitete vina članovi radobojske udruge dobili su 7 
zlatnih, 21 srebrno i 19 brončanih odličja. Vina su to koja su od 20 
mogućih dobila od 16,10 do 18,30 bodova. 

Najbolje vino od grožđa ubranog prošle jeseni ima JA- 
SMINKA ŠAŠKO, koja je za cabernet sauvignon dobila zlatnu me- 
dalju zahvaljujući 18,30 bodova. BORIS IVANKOVIĆ ima naj- 
bolji rajnski rizling sa osvojenih 18,20 bodova i zlatnom medaljom. 
IVAN KUHTA dobio je zlatnu medalju za svvignon koji je osvojio 
18,20 bodova. Najbolje miješano vino proizveli su: ANĐELKO 
GOTLIN, STJEPAN ČAJKO i STJEPAN ORAIĆ, čija su vina 
osvojila po 18,20 bodova. Zlatnu medalju za miješano vino dobio je i 
MARIJAN TOPOLOVEC, ali je ocjenjivačka komisija procijenila 
da njegovo vino zaslužuje 18,10 bodova. Srebrne medalje za svoja 
vina osvojili su: Robert Oraić, Alojz Kovačić, Mijo Novački, Ivan 
Kuhta, Slavko Švaljek, Mijo Jurinjak, Vladimir Risek, Anđelko Go- 
tlin, Ivan Topolovec, Veronika Crnogaj, Josip Petrić, Željko Sajko, 
Zvonko Draganić, Janko Ferk, Branko Pernjek, Vinko Rihtar, Darko 
Mikša, Ivan Vinceljak, Stjepan Šalković i Berislav Rihtar. 

Među dobitnicima zlatnih medalja našla su se villa proizvedena u 
vinogradima Dragutina Kiseljaka, Borisa Ivankovića i Ivana Kite 
Medalje im je predao dipl. ing. Zdenko Ivanković. 


Predsjednik ocjenjivačke komisije, dipl. ing. KO 
IVANKOVIĆ, stručni suradnik na Zavodu za vinogradarstvo i 
vinarstvo Agronomskog fakulteta u Zagrebu, uručujući priznanja 
radobojskim vinarima, pohvalio je ukupnu kvalitetu vina, a nakon 
toga je prisutnima dao vrlo korisne savjete za berbu, preradu grožđa, 
vrenje mošta i njegovanje mladog vina. 

Svečano uručivanje priznanja vinarima u Radoboju je odr- 
žano 10. rujna, a potom je uslijedila degustacija najboljih vina. 

(vir) 


“g podjele odličja uslijedila je degustačija najbolji 

VATROGASNA MLADEŽ U FAŽANI 


Vatrogasna mladež DVD-a Gornje Jesenje ove je godine 
po prvi puta boravila u Kampu vatrogasne mladeži u Fažani. 
Desetero mladih članova vatrogasnog društva iz Jesenja i 
troje njihovih pratitelja, na čelu sa predsjednikom Mirkom 
Buzina, ispratio je načelnik Ivan Maligec te im zaželio ugo- 
dan i uspješan boravak u kampu. Boraveći u kampu mladi 
vatrogasci stekli su nova znanja o vatrogastvu. Uz učenje i 
vježbu bilo je vremena za zabavu i igru, pa su tako organizi- 
rana mnoga sportska i zabavna natjecanja (izbor mis kampa, 
naj-frizure...). 

Boravak u kampu oduševio je mlade, jer su uz nova zna- 


I.H. 


nja, igru i zabavu, sklopljena i nova prijateljstva. 


OPĆINSKO VIJEĆE OPĆINE RADOBOJ 

NA SVOJOJ JE POSLJEDNJOJ SJEDNICI 
PRIHVATILO IZVJEŠĆA DVD-a O TROŠENJU 
SREDSTAVA U 2009. GODINI 


POLA MILIJUNA KUNA ZA VATROGASCE 


Za organizaciju zaštite od požara na području Općine 
Radoboj u 2009. godini ukupno je potrošeno nešto više od 
563.000 kuna. Najviše od toga otišlo je za nabavu novog va- 
trogasnog vozila, koje je predano na korištenje DVD-u Ra- 
doboj. Pored 300.000 kuna za vozilo DVD Radoboj utošilo 
je još 54.000 kuna za ostale potrebe, kao što su premije osi- 
guranja, vatrogasna oprema, troškovi energije te održavanje 
Vatrogasnog doma. 


izdvojilo je oko 300.000 kuna 


DVD Gornja Šemnica imalo je na raspolaganju u 2009. 
godini ukupno 154.000 kuna. Od tog je iznosa najviše odvo- 
jeno za kupnju kamiona, nešto manje od 90.000 kuna, te za 
plaćanje carine oko 23.000 kuna. 

DVD Jazvine imalo je na raspolaganju 86.250 kuna. Naj- 
više je utrošeno za nabavu opreme, nešto više od 37.000 kuna. 
DVD Jazvine može se pohvaliti i činjenicom da je na kraju 
prošle godine na računu imalo najviše neutrošenih sredstava 
među dobrovoljnim vatrogasnim društvima Općine Radoboj. 

(vir) 


1, Radobojsko-Jesejanski list br. 26 /Godina III./ 25. rujna 2010. 


DONIJELO JE NOVU ODLUKU O GROBLJU, 
KOJOM SE ODREĐUJE NAČIN ODRŽAVANJA 
GROBLJA, VRIJEME UKOPA, OBAVLJANJE 
RADOVA NA GROBLJU, TE OSTALA PITANJA 
U SKLADU SA ZAKONOM O GROBLJIMA 


NOVA ODLUKA 0 GROBLJU 


Odluka o groblju na području Općine Radoboj određuje uvjete 
upravljanja grobljem, mjerila i način dodjeljivanja i ustupanja grobnih 
mjesta na korištenje,vremenske razmake ukopa, uređenje i održavanje 
groblja, način prijenosa, izlaganja i ukopa umrlih, održavanje reda i 
mira na groblju, uvjete i mjerila za plaćanje naknade kod dodjele 
grobnog mjesta i godišnje naknade za korištenje grobnog mjesta te 
ostala pitanja određena Zakonom o grobljima. Tako jedna od prvih 
odredbi Odluke definira da je groblje komunalni objekt u vlasništvu 
Općine Radoboj kojim upravlja Uprava groblja. Pod upravom 
groblja smatra se vlastiti pogon Općine Radoboj. Pod upravljanjem 
grobljem razumijeva se dodjela grobnih mjesta, uređenje, održavanje 
i rekonstrukcija groblja, promjena površine, razmještanje putova i 
slično. Uprava groblja pored toga donosi rješenja o davanju grobnog 
mjesta na korištenje, vodi registar umrlih, vrši naplatu godišnje 
grobne naknade, izdaje odobrenja za obavljanje radova na groblju, 
obavlja nadzor o održavanju grobnih mjesta i druge poslove na 
temelju Zakona i općinske odluke. 

O uređenju i održavanju pojedinih grobova odnosno grobnica 
dužni su se brinuti korisnici grobnih mjesta, odnosno obitelj 
pokojnika. Prilikom održavanja grobova ne smiju se oštećivati 
susjedni grobovi, a uvelo cvijeće, izgorjele svijeće, travu i korov te 
ostali otpad treba odložiti na za to određena mjesta. Odobrenje 
za podizanje nadgrobnih spomenika i obavljanje bilo kakvih 
građevinskih radova izdaje Uprava groblja. 

Odlukom o groblju u Općini Radoboj predviđeno je i vrijeme 
obavljanja ukopa pokojnika. Tako je određeno da vrijeme ukopa 
dogovaraju članovi obitelji umrle osobe i svećenik, s tim da vrijeme 
ukopa u vremenu od 1. studenoga do 1. ožujka može biti najkasnije 
do 15 sati i 30 minuta. Od 2. ožujka do 15. lipnja i od 16. rujna do 
31 listopada najkasnije vrijeme ukopa je 16 sati i 30 minuta, a u 
vremenu od 16. lipnja do 15. rujna to vrijeme je 17:30. 

Kao i svaka druga Odluka, donijeta u skladu sa odgovarajućim 
Zakonom i ova ima odredbe o kaznama ukoliko dođe do nepoštivanja 
pojednih propisanih radnji. Tako na primjer kazna od 200 kuna 
očekuje one koji se ne brinu o održavanju grobnih mjesta, a kazna 
od 300 do 500 kuna onog tko izvodi radove na groblju bez odobrenja 
ili ako nakon obavljanja određenih radova nije uklonio sav materijal 
i očistio prostor na kojem su radovi izvođeni. (vir) 


SKUPLJANJE GLOMAZNOG OTPADA 


Upravni odjel Općine Radoboj obavještava stanovnike 
Općine Radoboj da je u toku drugo ovogodišnje sakupljanje 
glomaznog otpada.Ovo je posljednje ovogodišnje sakupljanje 


glomaznog otpada, te se mole naši stanovnici da otpad odlože 
u za to postavljene kontejnere. Kontejneri za glomazni otpad 
biti će postavljeni na uobičajenim mjestima.Također se mole 
stanovnici naše Općine za strpljenje, kontejneri će doći u sva 
naselja prema uobičajenom rasporedu. 


SREDENA GROBNA DOKUMENTACIJA 


Nakon nekoliko mjeseci rada na sređivanju grobne evidencije , 
Upravni odjel Općine Radoboj završio je sa istim. Sva grobna mjesta 
evidentirana su u novom računalnom programu, uvedene su nove 
oznake za grobna mjesta tako da se za svakog korisnika grobnog 
mjesta odmah može znati gdje je njegovo grobno mjesto. 

Na uplatnicama koje su poslane korisnicima upisane su i nove 
oznake grobnih mjesta,npr.6-12-3 tako da prvi broj označava broj 
polja u kojem se nalazi grobno mjesto, polje 6, drugi je oznaka ra- 
zreda odnosno reda u polju u kojem je grobno mjesto, razred 12, dok 
treći broj predstavlja broj groba u razredu odnosno redu, grob broj 3. 

REPUBLIKA HRVATSKA 
KRAPINSKO-ZAGORSKA ŽUPANIJA 
OPĆINAJESENJE 


OPĆINSKI NAČELNIK 


Na temelju članka 15. Statuta Općine Jesenje (“Službeni gla- 
snik KZŽ" broj 15/09) U svrhu razvitka poljoprivrede, te povećanja 
poljoprivredne proizvodnje kao i poboljšanja životnih i radnih uvjeta 
mještana koji se bave poljoprivrednom proizvodnjom, načelnik Op- 
ćine Jesenje raspisuje: 

NATJEČAJ 
ZA DODJELU SUBVENCIJA U POLJOPRIVREDI OPĆINE 
JESENJE ZA 2010. GODINU 

Općina Jesenje će poljoprivrednim gospodarstvima na svom po- 
dručju subvencionirati: 
Biljna proizvodnja: 

- kupnja loznih cijepova 

- kupnja voćnih sadnica 

- nabava staklenika ili plastenika 

- umjetno osjemenjivanje krava i junica, krmača 

- povećanje stočnog fonda 

- kupnja uređaja za mužnju (muzna kanta) 
Peradarstvo: 

- uzgoj Zagorskog purana 
Pčelarstvo: 

- subvencija za košnice 
Korisnici općinskih subvencija mogu biti poljoprivredna gospodar- 
stva, obrti ili trgovačka društva koja su registrirana za obavljanje 
poljoprivredne djelatnosti, a koja su upisana u Upisnik poljoprivred- 
nih gospodarstava u Uredu državne uprave u Krapinsko-zagorskoj 
županiji. Da imaju prebivalište, poljoprivredne površine i poljopri- 
vrednu proizvodnju za koju traže subvenciju na području općine 
Jesenje, te ispunjavaju i druge uvjete propisane Odlukom o subven- 
cijama u poljoprivredi u Općini Jesenje KLASA:021-01/10-01/175, 
URBROJ: 2140-05-10-1. 
Iznos subvencije utvrditi će se prema broju dostavljenih zahtjeva i 
sredstvima osiguranim u Proračunu općine Jesenje, a prema pojedi- 
načnim Programima koje donosi Općinski načelnik. 
Subvencija se korisnicima isplaćuje jednokratno, a najkasnije do 31. 
prosinca za tekuću godinu. 
Zahtjevi se dostavljaju pojedinačno za svaku subvenciju na za 
to predviđenom obrascu, a mogu se kao i sve informacije dobiti 
u Upravnom odjelu općine Jesenje, G. Jesenje 103. 
Zahtjevi sa nekompletnom dokumentacijom neće se razmatrati! 

NATJEČAJ JE OTVOREN OD 22.09. do 02.11 2010. g. 


Svi korisnici koji su bili upisani u dosadašnju grobnu eviden- 
ciju i korisnici za koje se na samom groblju moglo utvrditi kome 
pripadaju grobna mjesta, dobili su uplatnice za godišnju grobnu na- 
knadu.Svi oni za koje nije bilo moguće utvrditi gdje im se nalazi 
grobno mjesto, kao i oni koji nisu bili upisani u grobnu evidenciju, 
dužni su se javiti u Upravni odjel Općine Radoboj radi evidentiranja 
korisnika grobnih mjesta. 

Prema Odluci o groblju Općine Radoboj grobno mjesto za 
koje grobna naknada nije plaćena deset (10) godina smatra se na- 
puštenim i može se ponovno dodijeliti na korištenje drugoj osobi. 
Upravni odjel Općine Radoboj na grobna mjesta koja nisu u eviden- 
ciji i za koja se ne plaća grobna naknada postavit će obavijesti da se 
korisnici istih jave u Upravni odjel općine Radoboj. Nakon određe- 
nog vremena grobna mjesta za koja se neće moći utvrditi korisnici 
dat će se na korištenje novim korisnicima. 

Upravni odjel Općine Radoboj poziva korisnike grobnih mje- 
sta koji su dobili uplatnice za grobnu naknadu na ime pokojnika da 
se jave u isti, kako bi se i ti nedostaci ispravili. 


“6 


U RADOBOJU JE U SUBOTU 11.RUJNA ODRŽANA ČETVRTA LIKOVNA KOLONIJAUZ SUDJELOVANJE | 


Održavanje likovne kolonije povodom Dana 
Općine Radoboj postaje još jedna tradicija. U subotu 
11. rujna 2010. u Radoboju se okupilo petnaest slikara iz 
Krapinsko- zagorske i susjednih županija da bi za Dan 
Općine Radoboj stvorili svaki po jedno djelo i poklonili 
ga domaćinu. I ove godine središnja tema novonastalih 
slika bili su radobojski pejzaži, sakralni objekti, stare 
kuće. Kako vrijeme nije bilo sklono organizatorima i 
slikarima, umjesto rada na otvorenom sve se odigravalo 
u prostorijama Osnovne škole. Nastalo je tako od 
10 do 15 sati 15 novih slika na čemu je sudionicima 
zahvalio općinski načelnik Anđelko Topolovec, dok im 
je zahvalnice uručila pročelnica Maja Pernjek. Slikare je 
i ove godine animirao i okupio voditelj kolonije Zlatko 
Kuhar, a izložba novonastalih djela biti će otvorena 20. 
listopada na sam Dan Općine Radoboj. (vir) 


PODIZANJE KLOPOCA 


U organizaciji udruge vinogradara 


sv. Martin iz Jesenja 
održano je podizanja klopoca na brijegu Plati, a domaćin je bio 
Krešimir Jedvaj sa svojom obitelji. Klopotec je od davnina imao 
ulogu tjeranja ptica iz vinograda i podsjećao nas da nam polako 
dolazi jesen i sve što nam ona donosi. Običaj je da svake godine 
klopotec ima i svoga kuma pa je čast kumstva i pokroviteljstva ove 
godine preuzela firma Kamenolom Gorjak. Ulogu kuma obnašao 
je direktor, gospodin Stjepan Čaklec koji se zahvalio na pozivu, te 
okupljenima zaželio dobru berbu i još bolje vino. Klopotec je blago- 
slovio župnik iz Vrbna vlč. Stjepan Vorih, koji je ujedno i član udru- 
ge vinogradara. Uz podizanje klopoca priređena je još jedna mala 
svečanost na kojoj je i službeno puštena voda iz vodovoda Gornjeg 
Jesenja u zaselke Galovići i Osredečki, a ujedno i na taj vinorod- 
ni brijeg. Nakon simboličnog puštanja vode načelnik Ivan Maligec 
među ostalim je istaknuo: "Ljudima koji žive u zaselcima u koje da- 
nas stiže voda riješili smo dugogodišnji problem nedostatka pitke 
vode. Izgradnjom tog dijela vodovodne mreže nastavljamo ciklus 
dogradnje i rekonstrukcije vodovoda na našem području". Nakon 
službenog dijela nastavljeno je druženje uz muzički sastav i dobru 
kapljicu, a klopotec kojemu je sve ovo priređeno u čast "naj klopoče i 
tera te nametnike" iz naših vinograda u kojima su bobice grozdova 


postale prava poslastica. I.H. 

Prije početka stvaranja novih slika sudionici pred OŠ Side Košutić u 
Radoboju. 


DIPLOMIRALI PRIJE POLA STOLJEĆA 


U Radoboju su početkom rujna 2010. okupi- 
li neki od trideset trojice učitelja koji su diplomirali na 
Učiteljskoj školi u Zagrebu prije pedeset i pet godina. 
Bila je to generacija Rođena 1935. godine koja je nakon 
pet godina školovanja mogla krenuti na obavljanje život- 
nog poziva, obrazovanja mladih naraštaja. Interesantna 
je činjenica da su među 33 studenta bila čak četvorica iz 
Radoboja. Bili su to: Dragutin Jurinjak, Vinko Fruk, Blaž 
Tušek i Ladislav Cerovec. Trojica od njih među ostalim 
obavljali su funkciju direktora škole u različitim sredi- 
nama. Nije stoga ništa neobično da se njih 11 našlo na 
obilježavanju 55. obljetnice baš u našoj sredini. Nakon 
okupljanja u prostorijama općine Radoboj ugodne tre- 
nutke, razmjenjujući uspomene proveli su na obiteljskom 


gospodarstvu Kiseljak. 


Radobojsko-Jesejanski list br. 26 /Godina III./ 25. rujna 2010. 7 v 


PETNAEST AUTORA 


VO MH 


Ovo je samo jedna od 15 slika. Ostale će zainteresirani moći vidjeti u 
okviru programa obilježavanja Dana Općine 


ASFALTIRANA IGRALIŠTA 


Tijekom ljetnih mjeseci novi asfaltni sloj dobila 
su školska igrališta u Jazvinama i Gornjoj Šemnici te 
dječje igralište kod sela Mikši. Asfaltirani su i prilazi do 
parkirališta u Jazvinama i Šemnici. Ukupno je asfaltirano 
1.100 četvornih metara a sve je to ostvareno u suranji 
Općine Radoboj i Županijske uprave za ceste. 


RADOBOJSKI PODUZETNICI NA GOSPODARSKOM 
IBORU 


U Krapini je tijekom Tjedna kajkavske kulture održana 
tradicionalna manifestacija «Gospodarski zbor». Svoje učešće na 
toj priredbi imali su DUNDO PROMET i firma VIDOVIĆ. 
Ma posebnim štandovima prikazali su dio svojeg proizvodnog 
programa. Kod Dundo prometa to su prije svega raznovrsni 
predmeti proizvedeni posebnom laserskom tehnikom. Moderan 
stroj namijenjen rezanju limova različitih debljina te oblikovanju 
određenih predmeta kompjutersko- laserskom tehnikom jedinstven 
je na ovom području. 

Vidović je izložio dio programa ugostiteljske opreme u inoksu, 
jer je i osnovna djelatnost firme ugostiteljska oprema u inoksu, 
rashladni punktovi, rashladne komore te rashladne vitrine. (vir) 

NOVOSTI IZ OŠ SIDE KOŠUTIĆ RADOBOJ 


Ove stranice priprema, uređuje i 


lektorira OŠ Side Košutić Radoboj 


PRVAŠIĆI OSNOVNE ŠKOLE SIDE KOŠUTIĆ 
RADOBOJ 


Ove školske godine u prvi razred naše škole upisano je 
26 učenika, što je izuzetno malen broj. 

U matičnoj školi u Radoboju nastavu 1. razreda polazi 
deset učenika, u Područnom odjelu Gornja Šemnica ih je 
upisano šestero, dok ih jeu Područnom odjelu Jazvine desetero. 


l.a razred; učiteljica Ana Poljak 
1. Filip Borovečki 

2. Mihael Broz 

3. Monika Cerovski 

4. Xenia Holtschneider-Broz 
5. Domagoj Kukolja 

6. Veronika Pospiš 

7. Martin Ranogajec 

8. Marko Rihtar 

9. Laura Sajko 

10. Lucija Tušek 


1.c razred; učiteljica Vesna Horvat 
1. Patricija Brozd 

2. Petra Brozd 

3. Matija Cigula 

4. Kristina Macan 

5. Jurica Pohižek 

6. Ana Slivnjak 


1.b razred; učiteljica Romina Kušer 
1. Leonarda Jedvaj 

2. Izidor Kamenečki 

3. Silvestar Kiseljak 

4. Matija Kiseljak-Barušić 

5. Iva Mutak 

6. Lorena Puljko 
7. Dorian Švaljek 
8. Lana Švaljek 

9. Danijel Tušek 
10. Matija Vidović 


Mimohod gradom 

Za učenike OŠ Side Košutić nedjeljno popodne , 6.9 .2010. 
bilo je puno iščekivanja i radosti. 

U pratnji roditelja i učiteljica Ane i Dragice, a obučeni u 
narodne nošnje, skupili su se ispred OŠ Ljudevita Gaja zajedno sa 
polaznicima vrtića, škola i KUD — ova. Krapinom se vijugala povorka 
predvođena krapinskim mažoretkinjama, limenom glazbom Ilirci i 
konjskim zapregama. Na Trgu Ljudevita Gaja svi sudionici smotre 
imali su kratki nastup i mogućnost da se predstave plesom i pjesmom. 
Svi sudionici smotre izvrsno su izveli svoje točke i predstavili svoju 
školu i kraj. Naši folkloraši, učenici 6.a, ove su godine nastupali 
s plesovima Oberštajer i Podmostec i dobili dobru kritiku, ali ne i 
pobjedničku jer se osim izvedbe ocjenjivala i narodna nošnja, a na 
tome moramo još poraditi. Lijepu kulisu i podršku na pozornici dali 
su im i učenici razredne nastave među kojima ima već i onih koji su 
počeli usvajati plesne korake i to pokazali na školskim priredbama. 

Nadam se da će nakon takvog uspjeha učenika i velike podrške 
roditelja oživjeti folklorna tradicija po kojoj je Radoboj bio poznat i 
izvan svojih granica.. Djeco, pretražite bakine ormare, možda nađete 
nošnju i dobijete volju da je obučete i zaplešete. Čekamo vas. 

Učiteljica Dragica Pospiš 


OBILJEŽEN HRVATSKI OLIMPIJSKI DAN 


I ove školske godine u našoj smo školi obilježili 10. ru- 
jan, Hrvatski olimpijski dan. Organizator aktivnosti je bilo 
Školsko športsko društvo "Mirna" Radoboj, a voditelj Gordan 
Poslončec, učitelj tjelesne i zdravstvene kulture. 

Inicijativu za obilježavanje ovog dana pokrenuo je 
Hrvatski olimpijski odbor, osnovan 10. rujna 1991. godine. 
Ideja je bila ne samo promicati šport i olimpizam u Hrvatskoj, 
već i podizati svijest ljudi o važnosti bavljenja tjelesnim aktiv- 
nostima. Prilika je to i da se prisjetimo nekih zanimljivosti iz 
povijesti olimpijskih igara i uspjeha naših sportaša. 

Zdrav život i aktivno bavljenje sportom promiču se i u 
našoj školi. Stoga je obilježavanje hrvatskog olimpijskog dana 
bilo nezaobilazno u planiranju školskih aktivnosti. Kako bi se 
povezali sa svim sudionicima, učenici i učitelji predmetne na- 
stave 7. sat su odjenuli bijele majice koje simboliziraju prija- 
teljstvo, poštenu igru u sportu i suradništvo. Zajedno sa svojim 
učiteljima učenici su sudjelovali u raznim sportovima kao što 
su mini nogomet, graničar, mali nogomet, košarka, aerobik. 

U obilježavanju Hrvatskog olimpijskog dana sudjelovalo 
je 140 učenika. Osim što su se rekreirali, učenici su usvajali i 
znanja o očuvanju zdravlja, razvijanju higijenskih navika, ulju- 
đenom navijanju, poštivanju pravila igre i razlikama između 


spolova. Jasenka Marmilić 


TERENSKA NASTAVA U TJEDNU KAJKAVSKE 
KULTURE 


Već tradicionalno povodom Tjedna kajkavske kulture 2010. 
, učenici matične škole u Radoboju, PO Jazvine i PO Šemnica 
Gornja, sudjelovali su u terenskoj nastavi na Hušnjakovom. Posjetili 
smo novi Muzej krapinskih neandertaca koji slovi kao jedan od 
najmodernijih i najsofisticiranijih muzeja svijeta. 

Bogat najnovijim tehnološkim dostignućima uz brojne vizu- 
alne i auditivne senzacije, Muzej je učenicima donio fascinantan 
svijet neandertalaca i nije nikoga ostavio ravnodušnim. Najčešći od- 
govori učenika na pitanje što ih se posebno dojmilo u Muzeju, bili 
su slušanje rike životinja i glasanje neandertalaca; ,istraživanje“ ne- 
andertalca na bolesničkom krevetu i prizor astronauta, no jedan od 
najatraktivnijih detalja koji je oduševio učenike bio je prijelaz preko 
leda. Učenici su bili zapanjeni slušanjem krckanja leda i gledanjem 
kako navire voda.... 

Nakon razgledavanja Muzeja slijedili smo stazu koja vodi na 
samo nalazište gdje smo nastavili svoj razgled u vanjskom prostoru, 
a zatim laganom šetnjom stigli do jezera Dolac. 

Nakon kratkog odmora, nastavili smo u smjeru Krapine te po- 
sjetili Zagorski gospodarski zbor gdje su učenici razgledali prezenta- 
cije proizvoda, usluga i gastro ponude Hrvatskog zagorja. 

Učenici su jedva dočekali igru u parku, a njihaljkama, klacka- 
licama, penjalicama i toboganom orio se dječji smijeh. Prije odla- 
ska kući, prisustvovali smo programu za djecu gdje su učenici crtali 
kredama u boji po asfaltu te igrali različite igre. Na najbolji mogući 
način obilježili smo Dječji dan..... Romina Kušer 


Radobojsko-Jesejanski list br. 26 /Godina III./ 25. rujna 2010. 


"e 
MLADI 1 POEZIJA 


Prije nekoliko dana, točnije 7.rujna u Maloj 
dvorani Pučkog otvorenog učilišta u Krapini, u sklopu 
Tjedna kajkavske kulture održavao se Recital kajkavske 
poezije za učenike osnovnih škola naše županije. Na 
natječaj za najbolje poetske ostvaraje pristiglo je 97 
radova Krapinsko — zagorske, Zagrebačke i Varaždinske 
županije. No, samo se njih 19 svidjelo strogom 
ocjenjivačkom sudu, a među njima su se našla i dva rada 
naših učenika. Tea Tušek i Matej Švaljek imali su čast 
slušati svoja djela u u izvedbi ozbiljnih recitatora. 

Ivana Čavužić 


MOM DEDEKU 


Saki dan mi ista misel 
po glave beži, 
iščem te, 

a tebe več ni. 
Hojdim se sikut, 

a nemrem najti pravi put. 
Naša stara lipa još tuj stoji, 
a ja pod nju sam sedim. 
Gledim med zvezde 
i mislim na te. 
Moje serce još navek 
tuče za te. 


Matej Švaljek 


STARI MELIN 
Na zelenom bregu stari melin stoji Pauki mu mrežu pleteju 
i potek poljeg sebe gledi. i tak ga male ukrašavaju. 
Negda su se ljudi jake zmučili 

kaj su ga napravili. 
Onda je vse verste melje mljel 
dok je čovek poljeg razmišljal 
kak bu fino jel. 


Stari melin se ipak nada 
da bu ga još negdo imel rada, 
da bu poljeg njega stal 
i z njim zapopeval. 


"Tea Tušek 


Zdaj same stoji 
nigdo ga neče ni poluknuti, 
z njim ponosen biti. 


IZ OŠ GORNJE JESENJE 
PETNAEST PRVAŠIĆA 


U OŠ Gornje Jesenje ove je školske godine upisano 
petnaest učenika. Razrednica, Ivana Gumbas, u imenik 
je upisala imena: Vlatka Bosak, Nina Bosek, Ana Cvrtila, 
Antonio Draganić, Laura Draganić, Stjepan Draganić, 
Matija Jagušić, Ivan Janžek, Patrik Jedvaj, Tin Jedvaj, Ana 
Klasić, Melani Maligec, Petar Malogorski, Claudia Pek i 
David Ranogajec 

U JAZVINAMA JE PROTEKLOG LJETA ODRŽANO NIZ ZANIMLJIVIH SPORTSKIH AKTIVNOSTI 
UZ NASTUP BROJNIH NATJECATELJA I VELIKOG BROJA GLEDATELJA 


BOGATO SPORTSKO LJETO U JAZVINAMA 


I ove godine Športsko-kulturna udruga građana “Josip 
Poljak" iz Jazvina nije mirovala za ljetnih mjeseci. Priredila je 
brojne sportske aktivnosti, koje su privukle veliki broj kako 
natjecatelja tako i gledatelja iz Općine Radoboj i šire. ŠKUG 
“Josip Poljak" je još jednom dokazala da je najaktivnija udruga 
u Općini i da djeluje na dobrobit stanovništva, te da ostalima 
može služiti kao primjer što se sve može postići dobrom vo- 
ljom i željom da se pobudi interes što većeg broja ljudi. 


EMOS PROMET POBJEDNIK 


Na igralištu u Jazvinama i ove su godine igrane utakmi- 
ce u okviru tradicionalne ljetne malonogometne lige. Sudje- 
lovalo je deset ekipa, a u završni dio natjecanja plasirale su 
se momčadi JAZVINE, ŠPUR RADOBOJ, HAKMANI 
LEPAJCI i EMOS PROMET. Završni dio se odvijao pred 
velikim brojem gledatelja pa nije izostalo ni gromoglasno na- 
vijanje. Po mnogima najljepša utakmica završnice bila je ona 
odigrana između Jazvina i Emos prometa. Bilo je tu mnoštvo 
lijepih poteza i golova te napetosti do samog kraja. Slavili su 
igrači Emos prometa pobijedivši rezultatom 3:2. Druga uta- 
kmica polufinala između ŠPUR Radoboj i Hakmana zavšena 
je rezultatom 1:1 pa je pobjednik odlučen nakon izvođenja 
penala. Pobijedio je na kraju ŠPUR. U borbi za treće mjesto 
nakon uzbudljivog nadigravanja pobijedila je ekipa Jazvina 
i tako osvojila treće mjesto. U finalu, EMOSI su deklasirali 
ŠPUR sa 8:1, što im je donijelo titulu pobjednika. Najbolji 
igrač turnira bio je KRUNOSLAV CEROVEČKI iz Emos 
prometa, a najbolji golman NIKOLA POSPIŠ iz ŠPUR-a. 
Završnicu su sudili istaknuti zagorski nogometni suci: Slavko 
Tepuš, Ivan Kumpar i Nikola Kožar, što je pridonijelo odigra- 
vanju utakmica bez ikakvih problema. Za kvalitetnu organi- 
zaciju zaslužni su vrijedni članovi ŠKUG “JOSIP POLJAK", 
a najbolja im je nagrada zadovoljstvo velikog broja građana 
Općine Radoboj i okolice. 


BELOT POD ZVIJEZDAMA 


Nakon završetka ljetne ma- 
lonogometne lige aktivnosti u Ja- 
zvinama nisu prestale. Posljednjeg 
dana mjeseca srpnja organiziran je 
noćni turnir «Belot pod zvijezda- 
ma». Za prvi takav turnir na ovom 
području prijavile su se 34 ekipe iz 
cijele Krapinsko-zagorske župa- 
nije. Turnir je trajao cijelu noć pa 
se finale odigravalo u 5 sati uju- 
tro. Nakon naporne noći i igrač- 
kog nadmudrivanja ispalo je da 
su najbolji igrači bele ZDENKO 


Prvo mjesto u belotu 


VIDOVIĆ i DAMIR HRŠAK. Okitili su se titulom velemajstora 
i primili novčanu nagradu za osvojeno prvo mjesto. Drugi su bili 
Ivica Hrvoj i Damir Poljak, a treće mjesto je pripalo imenjacima 
Ivanima Poljak. Športsko kulturna udruga građana “Josip Poljak" iz 
Jazvina uspješno je položila ispit i u organizaciji turnira kartanja što 
je oduševilo brojne prisutne. Uz igranje belota nije izostala ni bogata 
gastronomska ponuda, pa je izgledno da će i taj vid aktivnosti građa- 
na u ljetnim mjesecima u Jazvinama postati tradicionalan. 


veta 

Ženska odbojkišpeoa Žfi mjesta 
NA PIJESKU NAJBOLJE ODBOJKAŠICE DUNDO 
PROMETA 


Na Dan pobjede i domovinske zahvalnosti, 5. Ko- 
lovoza, ŠKUG “Josip Poljak" organizirala je treći put za 
redom tradicionalni turnir u odbojci na pijesku za žene 
i malonogometni turnir za djecu. Za turnir u odbojci na 
pijesku prijavilo se sedam ekipa, a najbolje su bile: SA- 
NJA DUNAJ, MAJA HORVAT i MATEJA TOPO- 
LOVEC koje su branile boje DUNDO PROMETA. 
Drugo mjesto pripalo je ekipi BDEF, dok su treće mjesto 
osvojile cure iz Bobovja braneći boje ekipe Charlijevi an- 
đeli. Inače odbojka na pijesku postaje sve popularnija i 
igralište u Jazvinama svakodnevno je puno mladih i onih 
malo starijih odbojkaša i odbojkašica, što je u današnje 
doba kompjutera i Fucebooka vrlo pohvalno. Sportski 
kompleks u Jazvinama postao je tako okupljalište mladih 
jer tu imaju najbolje uvjete za rekreaciju u Općini Rado- 
boj što je za svaku pohvalu. 


MLADI NOGOMETAŠI ZAGORCA POBJEDNICI 


U poslijepodnevnim satima 5. kolovoza na igralištu 
u Jazvinama igrao se zanimljiv turnir u malom nogome- 
tu igrača rođenih 1997. godine i mlađih. Najbolji su bili 
članovi ekipe krapinskog Zagorca, predvođeni trenerom 
MLADENOM FERKOM. Drugo mjesto pripalo je 
drugoj ekipi Zagorca, a treće ekipi NK Radoboj čiji je 
trener IVAN ŠEMNIČKI. Za mlade nade zagorskog 
nogometa priređene su medalje i zakuska. Bio je to jedan 
od rijetkih turnira za djecu tog uzrasta, pa je za očeki- 
vati da će i narednih godina nogometni klubovi i škole 
prepoznati vrijednost nastupa na ovom turniru i da će iz 
godine u godinu broj sudionika biti sve veći. 

U večernjim satima nakon odbojke na pijesku i 
malonogometnog turnira uslijedilo je natjecanje karaoka 
i disko pod zvijezdama za mlade. Pobjedu u karaokama 
odnio je Antonio Benc, a drugi je bio Darko Svedružić. 
Disko je nažalost prekinuo pljusak, pa je nastavljen 8. 
kolovoza. 

Prvo 1 drugo mjesto u malom nogometu god 1997 - 1999 


TOMI-BETON IZ DESINIĆA POBJEDNIK 


Za kraj ljetnih zbivanja u Jazvinama održan je turnir 
u odbojci na pijesku za muškarce. Sudjelovalo je 8 ekipa, a 
pobjeda je pripala VOMI-BE TONU iz Desinića. Druga 
je bila ekipa iz Bobovja K3, a treća Ribari Zagorja također 
iz Bobovja. Tako je 8. kolovoza Športsko kulturna udruga 
građana “Josip Poljak" iz Jazvina svoje ljene aktivnosti 
privela kraju. Članovi udruge međutim ne odlaze na 
odmor jer je već počelo planiranje i osmišljavanje novih 
projekata koji će zaokupljati pažnju mještana i svih 
stanovnika Općine Radoboj u narednom razdoblju. 
(Mateja Topolovec) 


ŠPORTSKA UDRUGA «ŠPURA» RAOBOJ ORGA- 
NIZIRALA MALONOGOMETNI TURNIR ZA 
DJECU ROĐENU 1995. GODINE I KASNIJE 


Novo utemeljena Športska udruga «Špura» Radoboj po- 
četkom je rujna na igralištu u Radoboju organizirala malo- 
nogometni turnir za djecu. Pravo nastupa imala su djeca ro- 
đena 1995. godine i mlađa, a posebna je atrakcija bila nastup 
ekipe djevojčica iz Radoboja koje su svojoj ekipi nadjenule 
ime «Zlatne pume». Ukupno je nastupilo sedam ekipa koje 
su, podijeljene u dvije skupine igrale svaka sa svakom. Nakon 
završenih ogleda u okviru skupina redoslijed je bio sljedeći: 
Skupina I MNK Real Krapina 7 bodova, MNK Radoboj 7, 
DD Donja Šemnica 3 i Zlatne pume bez bodova. U II. skupi- 
ni prva je bila ekipa Jedinstvo iz Svetog Križa Začretje, druga 
MNK Orehovec, a treća Špilmaheri bez bodova. 

U razigravanju za prvo mjesto ostvareni su sljedeći re- 
zultati: Jedinstvo- MNK Real_1:3, MNK RADOBOJ- Je- 
dinstvo 0:3 i MNK Real-MNK Radoboj 3:1. Tako je prvo 
mjesto pripalo REALU, drugo JEDINSTVU, a treće MNK 
RADOBOJ. Organizator je najboljima uručio pehare, a sve 


sudionike počastio sokovima i sendvičima. 

MALONOGOMETNI TURNIR ,,ZA LJEPOGA“ 


Udruga za šport i rekreaciju Jesenje i ove je godine orga- 
nizirala već 12. tradicionalni memorijalni noćni turnir u malom 
nogometu , ZA LJEPOGA“. Turnir je održan na igralištu kod 
Osnovne škole u Gornjem Jesenju u subotu 21. 08. 2010. Prijave 
ekipa već tradicionalno su se primale u buffetu Jedvaj u četvrtak 
do 20:00 sati, kada su i izvučeni parovi prvog kola. Prijavilo se 16 
ekipa. 

Rezultati četvrtine finala : 


1. ŠPILMAHERI - RHZK UDRUGA ŠUT - 0:1 
LIBERTY ,ZA LJEPOGA“ - HRVOJ PROMET 


2. RADOBOJ 3:1 
3. |M-KLUB MACELJ - GORJANI 0:2 
4. | GORUP d.o.o. - ELDUS CVETLIN 3:0 


Sve utakmice su bile iznimno zanimljive i napete do samog za- 
vršetka, posebno treba spomenuti pobjedu mlade ekipe RHZK 
Udruga Šut koja je sasvim zasluženo pobijedila favoriziranu i 
daleko iskusniju momčad Špilmahera. Rezultati polufinalnih 
utakmica: 


1 RHZK UDRUGA ŠUT - LIBERTY 0:2 
"| ,ZA LJEPOGA“ nem 


2. GORJANI - GORUP d.o.o. 2t3 


Za treće mjesto ekipe Gorjani i RHZK Udruga Šut odluči- 
le su izvoditi penale. Za obje ekipe bili su uspješni svi izvođači, pa 
je uslijedilo raspucavanje u kojem je Ivan Kovačec bio precizniji, 
te donio svojoj ekipi pobjedu i treće mjesto. 

U finalu se se susrele ekipa Liberty ,ZA LJEPOGA“ i 
Gorup d.o.o. U jednoj čvrstoj i tvrdoj utakmici ipak je zasluženo 
pobijedila ,domaća“ ekipa (potpomognuta igračima iz susjedne 
nam Republike Slovenije). Kontrolirali su cijelo vrijeme igru, 
imali nekoliko izglednih situacija i za veće vodstvo od konačnih 
2:0. Naravno i ekipa Gorup d.o.o. je imala svojih prilika, ali nije ih 
realizirala. Moramo napomenuti da je ovo prva pobjeda domaće 
ekipe na ovom turniru (dva puta je bila druga, treća i četvrta). 

Najbolji golman je bio iz ekipe Gorup d.o.o., najbolji stri- 
jelac Igor Osredkar (Liberty ,ZA LJEPOGA“, a najbolji igrač 
turnira bio je Rok Grželj također iz pobjedničke ekipe. Osim kva- 
litetnog nogometa, u kojem su nadamo se uživali svi posjetitelji, 
valja spomenuti i bogatu ponudu jela i pića. Također treba napo- 
menuti da je igralište u potpunosti obnovljeno i uređeno prema 
europskim standardima, a čemu mogu posvjedočiti i pozitivne 
kritike gledatelja. 

U ime organizatora zahvaljujemo svim sponzorima koji su 
omogućili da se i ove godine turnir održi, jer bez njihovih dona- 
cija to ne bi bilo moguće. Isto tako zahvaljujemo i svim ekipama 
koje su se prijavile, te ih pozivamo da nam se pridruže i dogodine. 


3 4 
LIBERTY ZA LJEPOG 

DR. PETAR RIHTAR 


PO BLATU DO DOKTORATA PRAVA 


Zahvaljujući mukotrpnom radu radobojskih muževa u rudni- 
cima sumpora i ugljena gotovo iz svake njihove obitelji barem jedno 
dijete poslano je u škole, kako bi izbjeglo težak rudarski život. Bilo 
je tako i u obitelji Mije i Monike Rihtar. Između pet sinova i jedne 
kćeri, izbor, slučajan ili namjeran, pao je na trećeg po redu rođenog 
sina, Petra. Rođen je 15. travnja 1914. godine u Radoboju. Kažu da 
je njegova majka Monika, rođena Crnek samo dan prije njegovog 
rođenja okopavala kukuruz i nije joj se bilo teško sagibati sa onako 
velikim trbuhom. Odrastajući u godinama trajanja 1. svjetskog rata 
mali se Petar, kako je to napisao u svojem životopisu sjeća da je 
prije polaska u radobojsku osnovnu školu zapamtio crni kruh od 
posija i velike gladi. Osnovno školstvo ostalo mu je u uspomeni 
po satovima vjeronauka, jer su djeca jedino na tom satu dobivala 
šibom po stražnjici, ako nešto nisu znala. Nakon svršetka četve- 
rogodišnje osnovne škole u Radoboju, Petar odlazi na školovanje u 
Krapinu gdje završava četiri razreda Male realne gimnazije, putu- 
jući iz Radoboja u Krapinu po kiši, blatu i snijegu, polugol i bos. U 
svojim uspomenama na školovanje sjeća se da su tada iz Radoboja 
u krapinsku gimnaziju uz njega putovali Franjo i Mijo Grmovšek, 
Božidar (Dušan) Hrvoj i Mijo Košutić. 

Nakon zavšetka četvrtog razreda gimnazije u Krapini, rodi- 
telji su Petru dali suglasnost da školovanje nastavi u Zagrebu, jer u 
Krapini tada Mala realna gimnazija nije imala više od četiri razre- 
da. U III. Realnoj gimnaziji na Roosweltovom trgu, današnji mu- 
zej Mimara, završava četiri viša razreda i nakon toga upisuje se na 
Pravni fakultet. Iz razdoblja školovanja u Zagrebu valja zabilježiti 
teške uvjete života, jer mu je otac nastradao u ugljenokopu i njegova 
cijela invalidska mirovina nije bila dovoljna za pokrivanje troškova 
stanovanja i prehrane. Stoga je mladi Petar, kao jedan od boljih 
učenika uz naknadu podučavao djecu bogatih zagrebačkih obitelji, 
a kao najbolji učenik iz predmeta Latinski jezik, kojeg mu je pre- 
davao Josip Pavelić, brat kasnijeg poglavnika NDH Ante Pavelića, 
imao je sreću da mu to za desetak godina spasi život. 

Već kao srednjoškolac, a posebno kao student opredijelio se 
za politiku socijaldemokracije. Vidjevši i sam osjetivši sve nepravde 
tadašnjih režima i bogatih slojeva prema sirotinji, javno se počeo 

opredjeljivati za 

NOTU TOJ RONA Si 
sta. Ubrzo je po 
mea e tome bio zapažen 
žandarmerije 


od 
mi OG] AS i već 1935. bježi 
iz Radoboja jer 


Po pokretnom priekom sudu u Zagrebu, dana 20. siečnja 
1943. osuđeni su na kaznu smrti strieljanjem: 
(pi. Nijepan Kovacec. rkio vjere. iz Jexenjdola, BA zedj 


(pi. Nijepan Nezmahen. rhi vjere. iz Krapine. d* god, star. oženjen. ot 


1 djeteta: 
Opt. De. Petar Michter. rki. vjere. iz Mađehoja. 2x god. tar. ozenjeu i 
Opi. Ivan Bozic. ki. vjere. iz Brdovea. Sd god. «tar. ozenjen 


lek pradkcu sa sto maknnju, te komarac < dum = Sljepanom X" 
Pidkon, proveo prijaviti vlastima ostale pa dm komanite i 


šte je Sljepan Nežmahen, ke. konaniticki supatice. duve« ia 
laskovaru iz Zagrreba | m ovim, kao i dedogatom komunisticke partije, Petrom Mich r 
odbor m narodne pomeri i preuze ulogu blagajnika za Krapinu, te sa je apotovana dave 
sam u tu svrba Borćane priloge | takove mabirao od drugih, te kunsesu sto je prupantko prijaviti vlast 
m n studraavni rod. 


Moje Dr. Riditer ke kommanistifk? simpatinoe, jednog toenije ne ustanovljenog dana 
nebia ona u Krapini, sa dologcutam kosnunistkeke partije iz Teama Nugrustenm 1ervy. vergtani- 


Oglas o izricanju smrtne presude krapinskoj grupi 


ga žandari žele 
zbog = političkog 
uvjerenja — uhap- 
siti. Morao je 
zbog toga Živjeti 
u Zagrebu gotovo 
u ilegali, stalno 
mjenjajući = mje- 
sto stanovanja, ali 
unatoč svemu za- 
vršava studij i do- 
biva stručno zva- 
nje doktor prava. 


Nakon završetka studija trebalo je odraditi pripravnički staž 
u sudstvu. Io ni tada nije bilo lako pa se Petar za pomoć obratio 
tadašnjem potpredsjedniku HSS-a, Radobojcu Augustu Košutiću. 
No Košutić je prilikom prvog susreta Petru oštro prigovorio što je 
odabrao po njegovom mišljenju krivu političku opciju rekavši mu 
pri tom « kako niste impresionirani veličanstvenom i sveopćom po- 
drškom hrvatskog naroda Hrvatskoj seljačkoj stranci». Petar mu je 
odgovorio da po njegovom mišljenju ima mnogo ljudi koji će usko- 
ro podržati drugu političku stranku. Unatoč takovom razgovoru 
Košutić je ipak intervenirao kod krapinskog suda i nakon dva mje- 
seca stigao je dekret kojim je Petar Rihtar imenovan za sudskog 
pripravnika u Krapini. Godinu dana nakon postavljanja za sudskog 
pripravnika na Kotarskom sudu u Krapini, Njemačka je napala 
Jugoslaviju i stvorena je NDH. Svi koji su bili od ranije okarekteri- 
zirani kao neprijatelji države sada su došli u još gori položaj. Iako je 
odslužio vojsku, Petar Rihtar mobiliziran je u domobrane i raspore- 
đen u II. pješadijsku pukovniju u Zagrebu, gdje je kao doktor prava 
dobio mjesto u kancelariji. Kako nije raspoređen u ratni sastav, mo- 
gao je za vrijeme vikenda doći kući u Radoboj. Tako je jednom pri- 
likom čekajući vlak iz Krapine za Zagreb na krapinskom kolodvoru 
sreo veterinara Zlatka Ortnera. Tijekom razgovora upitao ga je daje 
li kakvu pomoć partizanima. Odgovorio mu je da daje i to direktno 

ima, članovima uredništva lista 


u Zagreb. Baš u to vrijeme kraj njih je prošao tadašnji ustaški lo- 
gornik u Krapini, a nakon kratkog vremena u Krapini su uhapšeni 
Ivica Božić, Stjepan Kovačec i Stjepan Nežmahen. Petar je ostao u 
uvjerenju da je ustaški logornik pozvao veterinara Ortnera i tražio 
od njega informaciju što je s njim razgovarao, jer samo nekoliko 
dana kasnije i on biva uhićen u zagrebačkoj vojarni. Kako je za vri- 
jeme službovanja u domobranstvu Petar Rihtar dostavljao korisne 
informacije partizanima o tome kada se pripremaju akcije, kada se 
i kuda šalju ratna oprema, streljivo i naoružanje, bojao se da se to 
otkrilo i da je zbog toga uhapšen. Procijenio je da u tom slučaju 
nema nikakvih izgleda da preživi. No na suđenju je uskoro saznao 
da ga se tereti za širenje neprijateljske propagande i prikupljanje 
pomoći partizanima, ali i to je bilo dovoljno da od strane prijekog 
suda zajedno sa Kovačecom, Nežmahenom i Božićem bude osuđen 
na smrt strijeljanjem. 

Dan prije izvršenja smrtne kazne predstavnik suda upitao ga 
je što mu je posljednja želja, a on je odgovorio da želi razgovara- 
ti sa Pavelićem, misleći pri tom na svog srednjoškolskog profesora 
latinskog jezika. Ne zna se kako je sud to shvatio, ali je drugog 
dana došlo pomilovanje za Rihtara, Nežmahena i Božića od strane 
Poglavnika te im je smrtna kazna preinačena u doživotnu robiju. 
Stjepan Kovačec je međutim pogubljen. Trojica pomilovanih zavr- 
šili su u lepoglavskoj kaznionici do 14. srpnja 1943. godine kada su 
zatvorenike oslobodili pripadnici partizanskih jedinica. 

O boravku u Lepoglavi, sudjelovanju u NOB-u i radu u posli- 
jeratnom razdoblju u narednom broju. (vir) 


